**ARBEIDSPLAN**

**HORDALAND NEI TIL EU mars 2022 – februar 2023**

# KORT INNLEIING

Nei til EU står ovanfor store utfordringar framover:

* Kampen for nasjonal sjølvråderett over vasskrafta må intensiverast.
* EØS-avtalen medfører stadig vekk unødige pålegg, direktiv, overkøyring av nasjonal sjølvråderett, samt at konsekvensane av det avtalen står for representerer ein reell fare for den norske modellen, velferdsstaten og for ein godt fungerande arbeidslivspolitikk.
* Handelsavtalen mellom EU og Storbritannia er ein realitet. Det bør auka presset for å få ein normal og jambyrdig handelsavtale for Norge som erstatning av EØS-avtalen.
* EU viser seg meir og meir som ein antidemokratisk og usolidarisk union.
* Opprettinga av over 40 byrå flyttar makt frå demokratiske valde organ, politikarrolla vert mindre viktig.
* Det er framleis skepsis i folket, og blant dei folkevalde, til å seia opp EØS-avtalen.
* Regjeringa frå hausten 2021 er tufta på EØS-avtalen og at Noreg ikkje er med i EU. Men erfaringane med EØS skal utgreiast i perioden.
* Gjennomsnitts-alderen på medlemsmassen aukar.
* Både lokalt og sentralt i organisasjonen er det ei utfordring å få yngre krefter med.
* Kampen mot Jernbanepakke IV og Energipakke IV må halda fram. ACER-domen i Oslo Tingrett er anka til Lagmannsretten.
* Medlemstalet i Hordaland Nei til EU har vore stabilt, men vi treng fleire medlemar.

Når fylkeslaget no legg fram arbeidsplan for komande periode, fram til årsmøtet i 2023, er dette med ein annan og viktig faktor som bakgrunn: pandemien. Difor vil fylkeslaget enno ei tid vera hindra frå ein del aktivitet med fysisk frammøte.

**Fylkesstyret vil be om at årsmøtet gjev styret fullmakt til å revidera arbeidsplanen undervegs i perioden.** Endringar i smittevernrestriksjonar kan fort endra aktivitetsnivået.

# HOVUDMÅL

* ***Vera aktiv i arbeidet med å synleggjera dei ulike partia si innstilling til EU-medlemskap og EØS-avtalen***
* ***Søkja samarbeidspartar i kampen mot EU-medlemskap og for å få fram at det finst alternativ til EØS-avtalen. Her under ligg og informasjonsarbeid om handelsavtalen frå 1973 som utgangspunkt for arbeidet med å erstatta EØS-avtalen***
* ***Verving av medlemmer***
* ***Medlemspleie***
* ***Auka aktivitet på heimeside og sosiale media***
* ***Delta i oppfylling av NtEU sin overordna arbeidsplan***
* ***Aktivt og målretta styrearbeid samt utvikling av organisasjonen i heile fylket***
* ***Delta i auka samarbeid på tvers av alle fylkeslaga for inspirasjon, engasjement og erfaringsutveksling.***

**Litt meir utdjuping av måla:**

## Vera aktiv i arbeidet med å synleggjera dei ulike partia si innstilling til EUmedlemskap og EØS-avtalen

* Utfordra politikarar gjennom ulike fora som lesarbrev, sosiale media og andre mogelege arenaer
* Bidra saman med NtEU sentralt til å utarbeida ein strategiplan for korleis me kan få ein normal handelsavtale som erstatning for dagens EØS-avtale

## Søkja samarbeidspartar i kampen mot EU og for å få fram at det finst alternativ til EØS-avtalen

* Halda fram med og vidareutvikla kontakten med fagrørsla som viktig alliansepart
* Utvikla kontakten med dei partia som vil erstatta EØS-avtalen og som tar eit klårt standpunkt om nei til medlemsskap i EU
* Delta i arrangement som 8. mars, 1. mai og andre aktuelle møte og demonstrasjonar / markeringar som har relevans for NtEU- og EØS-saka, og så langt dette er mogeleg fysisk eller digitalt
* Etablera eit tettare forhold til ungdom, både i UmEU og Studentar mot EU
* Auka samarbeidet på tvers av fylkeslaga

## Medlemspleie

* Halda fram med å kontakta alle nye medlemmer for å ønskja dei velkomne
* Skriva fleire medlemsbrev med aktuelt politisk stoff samt informasjon om organisasjonen og om fylkesstyret sitt arbeid
* Betra oppfølgjing av medlemer som ikkje har betalt kontingent

## Auka aktivitet på heimeside og sosiale media

* Leggja endå meir informasjonsstoff på heimesida
* Bruka sosiale media i større omfang enn tidlegare
* Spreia informasjon om eiga heimeside og heimesida til NtEU sentralt og oppmoda til auka bruk av denne
* Oppmoda medlemene til å delta på webinar, seminar og andre arrangement
* Auka innsats på lobby-verksemd mot presse og media for å få større merksemd om NtEU og sakene våre.

**Delta i oppfylling av NtEU sentralt sin arbeidsplan.**

* Tilpassa aktivitetar lokalt til organisasjonens overordna mål, delmål og tiltak
* Bidra til at organisasjonen når sine overordna mål nasjonalt

## Aktivt og målretta styrearbeid samt utvikling av organisasjonen i heile fylket

* Styret skal generelt sett halda seg oppdatert om føringar frå NtEU sentralt, og følgja opp der dette er naturleg på fylkes- og lokallags-nivå
* Styret skal vera representert på fylkesleiarsamlingar, rådsmøte, landsmøte og på aktuelle konferansar arrangert av Nei til EU sentralt. Digital møteform endrar ikkje på dette
* Styret skal tilpassa arbeidet til dei gjeldande smittevernrestriksjonane og oppretthalda arbeidet innanfor desse
* Styremøta skal ha politisk kvarter som fast post på sakslista, og styremedlemmene skal veksla på å ha ansvar for å setja seg inn i og vidareformidla stoff om aktuelle tema. Så langt det lar seg gjera, skal denne bolken av styremøta filmast og leggjast tilgjengeleg på fylkesstyret si heimeside.
* Styret skal arbeida aktivt for å få UmEU representert i styret
* Det skal vera minst 8 styremøte pr kalenderår
* Det skal arbeidast aktivt for å få til eit meir aktivitets-orientert styre med bidrag frå alle, og for å gjera styreverv i Hordaland Nei til EU meir attraktivt for yngre folk.
* Styret skal styrkja samarbeidet med lokallaga og lokallagskontaktane ved å oppsøkja dei der dei er
* Styret skal arbeida aktivt for å oppretta fleire lokallag og få kontaktpersonar i fleire kommunar/område utan lokallag
* Styret har ansvaret for å handtera og eventuelt vidareformidla pålegg og føringar frå NtEU sentralt, og å halda seg oppdatert på det arbeidet som sentralt styre, AU, Rådet og Landsmøtet har på dagsorden